
ועדת המכרזים לנושאי התקשרויות מקצועיות של האגף להכשרה ולפיתוח כוח אדם

נוכחים 
גב' אריאלה שמיר – יו"ר הועדה
עו"ד ענב חליוה  - יועצת משפטית
גב' עדינה אטינגר – סגנית בכירה לחשבת המשרד
גב' אתי יהודה  – מרכזת הוועדה 

בקשה להרחבת שירותים במסגרת מכרז 4/17 מתן שירותי ניהול, בקרה, מעקב וביצוע של תשלומים למקבלי שוברי הכשרה מקצועית- (מגע"ר ח.פ. 511464927)

בפני הועדה הונח מכתב של גב' אורנית אדרעי, ממונה הכשרות מקצועיות בשיתוף מעסיקים, בקשה לאישור הרחבת שירותים במסגרת מכרז 4/17.

1. האגף להכשרה מקצועית במשרד העבודה הרווחה והשירותים החברתיים מפעיל מסלול להכשרה מקצועית במקום העבודה (OJT).

2. כיום המסלול מנוהל ברמת המחוזות והמטה, ולא קיימת אפשרות לבצע בקרות תקציביות וניהוליות על ההכשרות המאושרות במסגרת המסלול. כמו כן, במסגרת בקרה שותפת על תכניות התעסוקה התגלו כשלים בתהליכי העבודה בהפעלת מסלול הכשרה פנים מפעלית. 

3. היחידה להכשרת מבוגרים בסיוע חברת אביב יעוץ עסקי ,מיפתה את תהליכי העבודה  על מנת לייעל ולשפר את תהליכי מתן השירות למעסיקים ולקצר תהליכים. הוצע מודל הפעלה שיאפשר בקרה , מעקב בביצוע תשלומים ישירות למעסיקים שקולטים עובדים בהתאם לנוהל ההוראה .

4. לאור זאת, היחידה להכשרת מבוגרים פנתה לוועדת המכרזים  ביום 26.7.18. באמצעות מכתב בקשה שנושאו אישור עקרוני להרחבת שירותים במסגרת מכרז 4/17.

5. נבדקו 3 חלופות לצורך ביצוע השירות: 
1.מכרז חדש.
2.חברת מגע"ר
3. התקשרות עם משרד רו"ח שינהלו את כל הבקשות.

הובהר באופן חד משמעי כי הרחבת השירותים עם חברת מגע"ר תוביל למענה הנדרש היעיל ביותר והזול ביותר .

6. וועדת המכרזים נתנה אישור עקרוני לבקשה. 

7. לאחר אישור הבקשה בוצעה פנייה לחברת מ.ג.ע.ר אשר מספקת שירותי ניהול מעקב בקרה ותשלומים בתוכנית השוברים במסגרת מכרז 4/17, לקבלת הצעה לאפיון תהליך העבודה והצעת מחיר בהתאמה למודל התמחור במכרז 4/17. מצ"ב הצעת המחיר.

8. במסגרת השירות תידרש החברה לספק שירותי ניהול מעקב, בקרה וביצוע תשלומים למעסיקים בהתבסס על תהליך מקוון וממוחשב אשר ישמש משתמשים שונים ממסגרות פעילות שונות כגון ועדות, צוותי עבודה, נציגי מחוזות, מוקד תפעול ומידע. 
ההרחבה הינה לפי סעיף 12.3.4 להסכם "תשלום בגין שינויים ושיפורים באתר האינטרנט ובמערכת המידע - במידה וככל שיידרש נותן השירותים לבצע שינויים ושיפורים באתר האינטרנט ובמערכת המידע כמפורט בסעיף 20 להלן, ישלם המשרד בהתאם לתעריפים המרביים הקבועים בהוראת תעריפי התקשרות עם נותני שירותים חיצוניים, המתפרסם על-ידי החשב הכללי במשרד האוצר וכפי שיהיו מעת לעת,  וזאת בגין כל שעת עבודה שהושקעה בפועל בעריכת שינויים כאמור ובכפוף לאישור מראש ובכתב של המשרד להיקף השעות הנדרש לכל שינוי. מובהר, כי חוות דעתו של הנציג המקצועי של המשרד בנושא מערכות המידע היא זו שתחייב בנוגע להיקף השעות הנדרש לביצוע השינויים."
ונדרש כעת לשפר את המערכת הממוחשבת כפי שמפורט בסעיף זה.




בנוסף השירות מורחב עבור שוברים למעסיקים,  במסגרת הוראת המנהל הכללי  "מסלול הכשרה במקום העבודה של עובדים ישראליים On the job Ttraining ojt)) 1.2"

9. הצעת החברה, כוללת הרחבת התקשרות בעלות הקמה של 76,383 ₪ לפני מע"מ ועלות תפעול חודשית של כ- 12,607 ₪ כולל מע"מ. (סה"כ עלות שנתית כ - 154,281 ₪  כולל מע"מ) בהתאם להצעת המחיר לאחר משא ומתן מיום 8.7.19.

89,368 ₪ כולל מע"מ עלות הקמה
12,607 ₪ עלות תפעול חודשים X  12 חודשים = 151,284 ₪ כולל מע"מ
סה"כ ההרחבה: 240,652 ₪ כולל מע"מ

10. בהתאם לפירוט במסמך ההצעה נבנה תקציב הפעלה .


החלטת ועדה:

הועדה מאשרת הרחבת התקשרות בתנאים זהים בהתאם לסעיף 3(4)(ב)2 לתקנות חובת המכרזים, עם חברת מגע"ר בכפוף לאישור ועדת הפטור, ובהתאם לסעיף 8א(1ע1) לתקנות חובת המכרזים.
סה"כ ההרחבה:  240,652 ₪ כולל מע"מ

תקנה תקציבית 36440308

מודגש, כי חל איסור להזמין שירות או סחורה מספק, בטרם חתימת הסכם או הזמנת עבודה ע"י מורשי החתימה של המשרד. הזמנת שירות או סחורה מספק, ללא הסכם או הזמנת עבודה שנחתמו ע"י מורשי החתימה של המשרד, מהווה עבירה על חוק נכסי המדינה ומהווה עבירת משמעת ע"פ התקשי"ר



_______________            ________________          _________________   ________________
     אריאלה שמיר                     עו"ד ענב חליוה                         עדינה אטינגר                     שרה פריזרוביץ
      יו"ר הועדה                         יועצת משפטית                  סגנית בכירה לחשבת                      חברה 

שווי סה"כ ההתקשרות עולה על 150,000 ₪.
לעניין החלטת הממשלה מס' 1116 – יש לפרסם הסכם/הזמנה.
החלטת הועדה טעונה אישור ועדת פטור משרדית בהתאם לתקנה 10א(ב)(1).
---------------------------------------------------------------------------------------------------------------- 

ועדת הפטור המשרדית מיום __________ מאשרת את ההתקשרות בהתאם להוראות תקנה 10א(ב)(1)


_________________		__________________	______________________
  ד"ר אביגדור קפלן 		       גב' חיה שושני			עו"ד רינת וייגלר
     מנכ"ל המשרד		       חשבת המשרד 		           היועצת המשפטית
       
בהתאם להוראות תקנה א(ז) לתח"מ, החלטת הוועדה כאמור תכנס לתקופה בחלוף 3 ימים מיום אישורה ע"י ועדת הפטור המשרדית ופרסומה לפי תקנה 1ג כנדרש.
   מועד תחילת ההתקשרות יהיה מיום חתימת החוזה ע"י מורשה חתימה במשרד.	

